330ml PP Cup Orange Juice Drink - OEM Fruit Juice - Fruit Juice Manufacturing Suppliers
Tags: OEM beverages manufacturers
330ml PP Cup Orange Juice Drink - OEM Fruit Juice
100% fruit juice | canned food & fruit | fruit drinks | fruit juice | fruit juice beverage | fruit juice brands | Fruit juice drink producer | fruit juice names | Manufacturer Beverages | Manufacturer of Beverages from Vietnam | Manufacturer of fruit juice | mixed juiced drink manufacturer | OEM beverages manufacturers | orange juice | Tropical Fresh Fruit Juice Drink Jou spyskaart vir die eindstryd | Maroela Media
Jou spyskaart vir die eindstryd
Die Springbokke speel vandag in die Wêreldbeker-eindstryd, so die laaste ding waaroor jy jou moet bekommer, is wat jou mense gaan eet. Daarom het sjef Vaatjie van Toks ŉ Tjops vir jou ŉ hele spyskaart opgestel vir die groot dag – van die braai tot by die slaai!
5 ryp maar ferm piesangs
5 droë appelkose, gesnipper
125 ml grenadellajogurt
37 ml kondensmelk
Sny die piesangs in skyfies in ŉ slaaibak. Voeg die gesnipperde appelkose by. Meng die jogurt en kondensmelk en voeg by die vrugte.
Meng liggies met ŉ vurk.
Variasie: Voeg ook avokadoblokkies by die piesangslaai.
250 ml pecorinokaas, gerasper
250 g strepiespek, fyngemaak
2 blikkies (400 g elk) gekapte tamaties
sowat 10 vars basielkruidblare, geskeer
Kook water en sout saam. Meng die mieliemeel met ŉ bietjie water tot ŉ gladde pasta vorm. Voeg die pasta by die soutwater en roer om klonte te voorkom.
Verlaag die hitte en bedek die pot. Laat die pap staan vir sowat 10 minute. Roer die botter en kaas deur.
Berei die braai voor by 180 °C. Smelt die botter intussen in ŉ pan en braai spek, sampioene en uie saam. Voer ŉ oondbak van sowat 30 x 20 cm met botter uit.
Sit die helfte van die pap aan die onderkant van die oondbak en skep dan die spekmengsel daarin. Smeer een blikkie tamaties bo-op en geur met sout en peper. Bedek met die res van die pap. Die laaste blikkie tamaties kan bo-op gesmeer word, en daarna room en cheddarkaas.
Bak vir 30-40 minute.
Garneer met vars basielkruid en sit warm voor.
Liebie se tweekaas-knoffel-paninibrood
40 ml knoffelbotter
150 g camembertkaas, gesny
2 sprietuitjies, gekap
150 g goudakaas
4 blokkies foelie
Sny die paninirolletjies middeldeur en smeer weerskante met knoffelbotter.
Plaas een laag camembertkaas op die een kant, gevolg deur ŉ laag goudakaas en sprietuitjies.
Plaas die ander helfte van die brood bo-op en draai die rolletjie toe in foelie.
Herhaal die proses vir die res.
Braai oor medium-lae hitte vir 10-15 minute.
Lamstjops met kruie-knoffelbottersous
Plaas botter, knoffel, kruie en sap in ŉ voedselverwerker en meng goed. Skep bottermengsel op bakpapier van sowat 25 cm in lengte en 4 cm in breedte. Rol op sodat ŉ rol vorm en plaas in vrieskas of yskas tot gereed vir gebruik.
Meng olyfolie, sap, sout en peper in bakkie en verf mengsel oor die tjops. Rooster tjops op kole na gelang van smaak wat gaarheid betref. Verhit kruiebottersous stadig tot warm maar nie kokend nie. Gooi oor tjops net voor opdiening.
200 ml Jimmy’s-sous
Berei ŉ vuur voor.
Laat die sosatiestokkies vir 30 minute in water week (dit voorkom dat hulle brand).
Sny die boerewors in 10 cm lange stukkies en ryg dit in ŉ S-vorm op die sosatiestokkies. Sit dit in ŉ bak en gooi Jimmy’s-sous oor, marineer vir 1 uur.
Braai die boerewors-sosaties tot mooi bruin.
Vir opdiening, plaas die sosaties op ŉ opdienbord en sprinkel gekapte koljander oor en sit met doopsous voor.
400 g rump-biefstuk
1 hand vol vars pietersielie, gekap
100 g gorgonzolakaas, grofgekap
75 g botter, koud
Maak die okkerneute fyn en voeg die pietersielie, peper en knoffel by.
Voeg stukke van die gorgonzolakaas by en meng met ŉ paar blokkies botter om ŉ stywe pasta te vorm. Die pasta moet dieselfde tekstuur as botter hê.
Rol dit op en hou eenkant om op die biefstuk te gooi wanneer dit gaar is.
Om die biefstuk gaar te maak, geur dit met sout en peper en vryf dit met bietjie olie. Plaas dit in ŉ Weber om te braai.
Maak dit tot medium-rou gaar (of soos jy verkies) en dien met vooraf gemaakte botter op.
Wanneer die biefstuk gerus het, sny dit in dun repies en sit voor op ŉ plankie.
400 g groot hoendervlerkies
1 t varsgemaalde sout
1 t hoenderspeserye
6 e BBQ-sous
In ŉ klein bakkie, meng die sout, peper en hoenderspeserye. Druk die hoendervlerkies droog en plaas hulle op ŉ pan. Sprinkel die soutmengsel daaroor en vryf dit in albei kante met jou vingers in. Sit dit onbedek in die yskas om vir 4 uur uit te droog.
Berei die braaier vir medium hitte.
Braai die vlerkies vir sowat 15-20 minute oor direkte hitte, met die deksel op tot die vel bruin is, en draai dit een of twee keer. Maak die vlerkies nou vir ŉ verdere 15-20 minute gaar oor direkte hitte, smeer met BBQ-sous en braai met die deksel op, totdat die vleis nie meer pienk is nie en die vel om die been krakerig begin raak. Draai dit af en toe en smeer gereeld met sous.
Haal van braai af en sit voor by kamertemperatuur.
Toks ŉ Tjops word Vrydae om 20:00 uitgesaai, met ŉ herhaling Saterdagoggende om 06:30. Dis op kykNET, DStv-kanaal 144.
Wikus · 1 week gelede
Ag nee wat, sommer net gewone braaibroodjies, boerewors en n paar tjoppies sal ook die ding doen!!!
Wil weet of Maroela Media gee telling opdateer vir rugby asseblief? Sal bly wees.
Dankie Maroele vir n fantastiese spyskaart !!! Ons het n heerlike ete geniet !!! Nie dieselfde ou braaibroodjies of knoffel brood nie of n wors rol nie. Ons het julle spyskaart gevolg vir 25 mense wat hier bymekaar gekom het, en almal het gese die kos was heerlik !!! Dankie vir hierdie spyskaart !!!!
Elaine Krige · 1 week gelede
So bly om te hoor Linda!
Gam · 1 week gelede
Mense wat onder die prop is sê altyd die kos is lekker.